CELEX: 62014TN0468
Language: et
Date: 2014-06-24 00:00:00
Title: Kohtuasi T-468/14: 24. juunil 2014 esitatud hagi – Holistic Innovation Institute versus komisjon

1.9.2014   
            
            
               ET
            
            
               Euroopa Liidu Teataja
            
            
               C 292/50
            
         24. juunil 2014 esitatud hagi – Holistic Innovation Institute versus komisjon
   (Kohtuasi T-468/14)
   2014/C 292/61
   Kohtumenetluse keel: hispaania
   
      Pooled
   
   
      Hageja: Holistic Innovation Institute, SLU (Madrid, Hispaania) (esindaja: advokaat R. Muñiz García)
   
      Kostja: Euroopa Komisjon
   
      Nõuded
   
   Hageja palub Üldkohtul tühistada otsus, millega ei lubatud hagejaks oleval äriühingul osaleda projektis eDIGIREGION, ja mõista tema kasuks välja hüvitis tekitatud kahju eest, mõistes kostjalt välja 3 0 55  000 eurot, või teise võimalusena kohtu poolt kohaseks loetav summa, koos intressidega vastavalt hagiavalduses esitatule, ja mõista kohtukulud välja kostjalt.
   
      Väited ja peamised argumendid
   
   Käesolev hagi on esitatud otsuse peale, millega lükati tagasi hageja, peamiselt telekommunikatsioonile, innovatsioonile ja arendusele, telekommunikatsiooni konsultatsiooniteenustele ning teadus- ja arendustegevusele spetsialiseerunud äriühingu, taotlus osaleda projektis eDIGIREGION, mida rahastatakse seitsmendast raamprogrammist.
   Seoses sellega väidab hageja, et ta osales alates selle loomisest projekti eDIGIREGION väljatöötamises tihedas koostöös teiste üksustega, osaledes mitmel koosolekul Brüsselis ja paljudel audiokonverentsidel ajavahemikul juulist 2011 kuni jaanuarini 2012, mille tagajärjel loodi Euroopa konsortsium, kes tegi ettepaneku projektiks eDIGIREGION (Realizing the Digital Agenda Through Transnational Cooperation Between Regions). Nimetatud projekti ettepanekus on hageja konsortsiumi liige nr 5, eelarvega 4 91  400 eurot ja komisjoni osalusega 4 38  165 eurot (14,61 % kogu taotletavast summast).
   Oma hagi toetuseks väidab hageja, et Euroopa Komisjoni argumendid on täielikult põhjendamata, rikkudes peamist tingimust selleks, et ta saaks otsustada lõpetada ühe äriühingu osalemine positiivse hinnangu saanud projektis; argumendid peavad olema selged, täpsed ja piisavalt põhjendatud.
   Hageja väidab eelkõige, et ta on tehniliselt ja organisatsiooniliselt valmis konsortsiumis eDIGIREGION osalemiseks, et tal on olemas rahalised vahendid kaasrahastatavast projektist oma osa katmiseks ja et tal on piisav samasisuliste projektide juhtimise kogemus.
   Seoses sellega leiab hageja, et esineb ilmne vastuolu peadirektoraadi poolt alla kirjutatud kirja, milles teatati projektis osalemise lõpetamisest, ja samale kirjale lisatud argumentide vahel.